Det mange ikke er klar over er at å bruke de store globale driftsmiljøene til Amazon, Google og Microsoft er langt fra enkelt, med utallige tjenester i alle former og fasonger, og der man normalt trenger et større dedikert team som blir sertifisert på den valgte løsningen. Man velger heller aldri – i motsetning til det mange tror – denne typen tjenester for å spare penger, og spesielt AWS er en veldig kostbar driftsløsning. AWS, GCS og Azure fungerer aller best til å drifte og forvalte store applikasjoner som krever en rekke spesielle driftskomponenter, rask og uendelig skalering, samt global tilstedeværelse. Vi har forøvrig lang erfaring med å drifte andre typer applikasjoner og løsninger gjennom både Amazon AWS og Google Cloud Services, og vi vurderer løpende en gang hvert år hvorvidt vi skal flytte kjernesystemene våre over på en av de tre store, alternativt mer dedikerte driftsløsninger som Hetzner, platform.sh, DigitalOcean eller andre. For perioden Q4/2022 – Q4/2023 er det besluttet å fortsette og kjøre i Flow Cloud.